 Kungani kumele ngikufihle ukuthi ngiyawusebenzisa umuthi? - SjavaUSJAVA obuze abalandeli bakhe kuTwitter ukuthi kungani kumele akufihle noma kube yihkazo ukuthi usebenzisa umuthi engumuntu omnyama. Isithombe: MPUMELELO MACUMCEBO MPUNGOSE January 9, 2020UMCULI we-Afro Soul ne-African Trap, uSjava usephumele obala ngokusebenzisa umuthi wabuza abalandeli ukuthi kungani kumele akufihle lokho. USjava uveze lokhu ekhasini lakhe kuTwitter lapho abephendula khona umlandeli obembuza ukuthi uthanda siphi isiphuzo.Sjava abantu bafuna ukwazi ukuthi uphuzani, uphuza iCiroc noma? Uphuzani? Kubuza email protectedUSjava akananazanga wamphendula lo mlandeli wathi: Umuthi.Umuthi Sjava indlalifa Sjava_atm January 6, 2020Le mpendulo iholele kweminye imibuzo abantu bebuza ukuthi usebenzisa muphi umuthi. Abanye bavele bakuphendula ihlaya bathi kade babona ukuthi usebenzisa intelezi abanye bamcela abaxhumanise noMama amhambayo.USjava ube esebuza ukuthi kungani kumele akufihle ukuthi usebenzisa umuthi.Kungani kumele kube yihlazo noma ngikufihle ukuthi umuthi ngiyawusebenzisa ngiwumuntu omnyama? kubuza lo mculi.Why kumele kube yihlazo or ngifihle ukuthi umuthi ngiyawusebenzisa ngiwumuntu omnyama? pic.twitter.com6E4uL287jVUkhumbule ukuthi ngeke ufake umuthi embongolweni bese ucabanga ukuthi izoshiya ihhashi Why into yokuqala oyicabangayo kube wukuthakatha makukhulunywa ngomuthi Ngaphandle kokuduma ngomculo wakhe, uSjava ungelinye lamaciko aziwayo ngokuqhakambisa amasiko nenkolelo yakhe. Lokhu wakukhombisa eya kumaBET Awards evunule ngebheshu ngendlela okwenza ngayo amadoda angamaNazaretha. 